Tauragės tvenkinys
55°15′23″ š. pl. 22°16′18″ r. ilg.﻿ / ﻿55.25639°š. pl. 22.27167°r. ilg.﻿ / 55.25639; 22.27167 Tauragės tvenkinys – tvenkinys Lietuvoje, Tauragės miesto vakarinėje dalyje ir šiaurvakariniame pakraštyje. Sudarytas užtvenkus Jūros upę (Nemuno intakas) 43,7 km nuo jos žiočių. Tvenkinio ilgis iš šiaurės vakarų į pietryčius – 4,4 km, plotis – iki 0,08 km. Altitudė 16,6 m. Krantai vietomis aukšti ir statūs, daugiausia apaugę medžiais ir krūmynais. Šiaurinė tvenkinio dalis yra Pagramančio regioninio parko teritorijoje. Žemiau užtvankos prasideda Jūros ichtiologinis draustinis. Prie tvenkinio įsikūrę kaimai: vakarinėje pakrantėje – Tarailiai, Jatkančiai, rytinėje – Norkaičiai. Vakarine pakrante eina kelias  4509  Tauragė–Dapkiškiai–Balskai , rytine – Šablonas:RK4524. Per užtvanką yra įrengtas žuvitakis. Tvenkinys įrengtas 1976 m. Rytinėje pakrantėje yra įrengta poilsio zona su paplūdimiu.